শাইখ ফজলুল করীম মারুফ : আল্লামা মোস্তফা আল হোসাইনী রহ. ইসলামী আন্দোলন বাংলাদেশের বহুদিনের নায়েবে আমীর। শায়খে চরমোনাই সৈয়দ ফজলুল করীম রহ. এর রাজনৈতিক সংগ্রামের ঘনিষ্ঠ সঙ্গী। বিশেষত শায়খে চরমোনাই রহ. এর রাজনৈতিক জীবনের যে কষ্টময় অংশে তাঁর বহুদিনের রাজনৈতিক মঞ্চ “ইসলামী ঐক্যজোট” এর কিছু নেতার ভুল সিদ্ধান্তের কারণে তাঁকে তাঁর বহু পুরোনো সাথীদের বিরুদ্ধচারণ করতে হয়েছে, সেই অংশে আল্লামা হোসাইনী রহ. কাঁধে কাঁধ মিলিয়ে শায়খে চরমোনাই রহ. এর সাথে সংগ্রাম করেছেন।